OpenLLM-France/wikimedia huggingface dataset:
# Andània

Andània (grec antic: Ἀνδανία) fou una ciutat de Messènia, a la regió del Peloponnès (Grècia).

## Mitologia

Segons Pausànias, Licos (fill de Pandíon) va introduir els ritus de les Grans Deesses (Demèter i Persèfone) a Andània. Policàon i la seva muller Messene, van fundar entre altres ciutats «aquella en què va ser construït el palau, Andània». en aquest palau van viure Perieres i altres reis, però quan Afareu fundà Arene, ell i els seus fills hi van viure. Es deia que, posteriorment, havia estat la capital del regne dels lèleges.

## Història

L'assentament d'Andània es trobava a nord-oest de Messene. Estrabó, per la seva banda, situa Andània a la regió d'Arcàdia i esmenta que Demetri d'Escepsis defensava que era la ubicació de la ciutat anomenada Ecàlia on va regnar, segons la mitologia, Èurit.
Va romandre deshabitada a la segona guerra messènica (685 aC–668 aC), quan els ciutadans es van refugiar a la fortalesa d'Ira. Titus Livi la cataloga de parvum oppidum en l'any 191 aC. Però bé podria haver estat llavors una comunitat centrada en un santuari en comptes d'una polis, car els messenis van dir a Epaminondes que no s'establirien de nou a Ecàlia i Andània per les desgràcies que havien patit quan hi vivien, i no es reassentaren fins al 396 aC. Roebuck suggereix que es va separar de Messene el 182 aC, quan Messene va ser requerida per unir-se a la Lliga Aquea, i Andània va ser recuperada per Messene l'any 146 aC.
El rei messeni Aristòmenes va néixer a Andània.
Modernament, l'antiga Andània ha donat nom a una unitat municipal, que fins a 2011 conformà un municipi però que, arran la reforma administrativa del Programa Cal·lícrates, forma part del municipi d'Ecàlia. En 2001 la població era de 3084 habitants.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Pausànias, Descripció de Grècia IV.2.6
* ↑ Pausànias, op. cit. IV.1.2
* ↑ Pausànias, op. cit. IV.3.6
* ↑ Polibi, Històries V.92.6
* ↑ Estrabó. Geografia, VIII,3,6.
* ↑ Titus Livi, Ab Urbe Condita libri XXXVI.31.7
* ↑ Pausànias, op. cit IV.26.6
* ↑ Lazenby J.F. (1972), “The Literary Tradition” en McDonald and Rapp, p. 92
* ↑ Roebuck, C.A. (1971). A History of Messenia from 369 to 146 BC, p. 102
* ↑ Pausànias, op. cit. IV.14.7
* ↑ 17454 GASETA DEL GOVERN (SEGONA EMISSIÓ). «ΕΦΗΜΕΡΙΣ ΤΗΣ ΚΥΒΕΡΝΗΣΕΩΣΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ» (pdf) (en grec). Arxivat de l'original el 2017-07-12. [Consulta: 27 agost 2012]. «Còpia arxivada». Arxivat de l'original el 2011-05-15. [Consulta: 24 agost 2020].
* ↑ «Cens de 2001». Arxivat de l'original el 21 de febrer de 2012. [Consulta: 28 agost 2012].
* Mogens Herman Hansen y Thomas Heine Nielsen. «Messenia». A: An inventory of archaic and classical poleis (en anglès). Nueva York: Oxford University Press, 2004, p. 553. ISBN 0-19-814099-1.
# Torre SOCAR

La torre SOCAR és l'edifici més alt del Caucas i està construït a Bakú, Azerbaidjan. És la seu de la SOCAR (State Oil Company of Azerbaijan Republic). La construcció va començar el 2011 i va finalitzar el 2015.
Ha estat dissenyat per Heerim Architects de Corea del Sud, el projecte està format per dues torres que s'aixequen serpentejant cap al cel. Corbant-se entre si, la torre aparentment més curta gairebé sembla que el seu cap descansa en el pit de la torre més alta. El pic de la torre més alta està lleugerament inclinat sobre ella d'una manera confiada i tranquil·litzadora. La torre té 198,6 metres d'alçada, 40 plantes sobre el terra i 2 a sota, cobrint una superfície de 12.000 metres quadrats i amb 100.042 metres quadrats de superfície d'ús. La seu principal allotjarà principalment oficines, però també tindrà instal·lacions esportives i per a conferències, habitatges per a convidats, locals comercials i punts de venda d'aliments.
El disseny de l'edifici es un sistema compost per construcció d'acer amb murs de formigó armat. L'edifici està dissenyat per a resistir velocitats del vent de 190 quilòmetres per hora i terratrèmols de magnitud de nou a l'escala de Richter.
L'edifici, dissenyat per South Korean Heerim Architects & Planners Co. Ltd, basat en el concepte de "vent i foc", va ser construït per Turkish Tekfen Construction and Installation Co. Inc.
El mur cortina va ser subministrat per Permasteelisa Group.

## Referències

* 1 2 «SOCAR Tower» (en anglès). The Skyscraper Center. [Consulta: 6 desembre 2017].

## Enllaços externs

* Socar Tower (anglès)
* SOCAR Tower: Starting Skyscraper City of Baku, Azerbaijan Document complet sobre el disseny i la construcció de la torre SOCAR. (anglès)
# Alfianello

Alfianello (brescià: Fianèl o Alfianèl) és un municipi italià de la província de Brescia, a la regió de Llombardia.

## Referències

* ↑ Comuni-Italiani.it. «Elenco Comuni Provincia di Brescia» (en italià). [Consulta: 14 febrer 2021].
# Francisco Javier Echeverría

Francisco Javier Echeverría Mignoni (n. a Xalapa-Enríquez, Veracruz el 2 de juliol de 1797; m. a la ciutat de Mèxic el 27 de setembre de 1852) fou un negociant mexicà i polític conservador. Fou president de Mèxic per uns quants dies.
Echeverría nasqué a Xalapa, Veracruz. Durant la seva joventut treballà en els negocis familars, però després s'interessà en la política. Fou elegit diputat del congrés local el 1829. El 1834 es traslladà a la ciutat de Mèxic, on gestionà l'empresa familiar. El president Antonio López de Santa Anna el designà ministre del tresor el 5 de maig de 1834, però renuncià l'1 de setembre a causa dels desacords que tenia amb Santa Anna.
Dos anys després fou membre del Consell d'Estat del govern d'Anastasio Bustamante. Echeverría fou designat de bell nou ministre del tresor, de 1839 a 1841. En aquella època el país estava en bancarrota, en haver acabat la Guerra dels Pastissos. La seva empresa personal prestà 662 mil pesos al govern en coure, però en rebé el pagament en plata, per la qual cosa fou durament criticat a la premsa. Creà un impost de 0,3% sobre les propietats urbana i rural, i incrementà l'impost al consum al 10%. Volia amortitzar l'emissió de monedes de coure amb un acord amb les empreses de tabac. Amb aquestes polítiques millorà la situació de la tresoreria.
El 21 de setembre de 1841 el Congrés el designà com a president interí de Mèxic, ja que Bustamante sortí de la capital per encapçalar les forces contra els rebels. El 10 d'octubre abandonà el càrrec. Es retirà de la política per un temps, però hi tornà el 1850 com a diputat. Echeverría també fou president del comitè de presons, i també de l'Acadèmica de San Carlos. L'Acadèmia prosperà sota la seva gestió, comprant un edifici propi, contractant professors europeus, i guanyant la reputació de la millor acadèmica de belles arts d'Amèrica.
# Onyx (cràter)

Onyx és un cràter sobre la superfície de (2867) Šteins, situat amb el sistema de coordenades planetocèntriques 10.9 ° de latitud nord i 8.9 ° de longitud est. Fa un diàmetre de 1 km. El nom va ser fet oficial per la UAI el nou de maig de 2012 i fa referència a l'ònix, varietat d'àgata.

## Referències

* ↑ "Onyx (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Busbey III, Arthur B.; Coenraads, Robert R.; Willis, Paul; Roots, David. Time Life Books. The Nature Company Guides: Rocks and Fossils (en (anglès)), 1996.
# Barranc de la Maçana (Sant Esteve de la Sarga)

El Barranc de la Maçana, és un barranc del terme de Sant Esteve de la Sarga, a la zona d'Alsamora.
Es forma a 1.000 m. alt., al Solà de Vilabella, al nord del Coll de Fabregada. Des d'allí baixa cap al sud fins a arribar en aquest coll, on torç cap a ponent, adreçant-se al poble d'Alsamora, poble que envolta pel nord.
Davalla cap a ponent, inflexionant una mica cap al sud, fins que s'aboca en el barranc Fondo, a prop del lloc on hi hagué el Mas de Sant Jaume.

## Enllaços externs

* Institut Cartogràfic de Catalunya
# Anys de vida ajustats per qualitat

Els anys de vida ajustats per qualitat (AVAQ o QALY per les sigles en anglès) és una mesura de l'estat de la salut, que considera tant la quantitat com la qualitat de vida. S'utilitza en l'avaluació econòmica per valorar la rendibilitat de les intervencions mèdiques. Un AVAQ equival a un any en perfecte estat de salut. Si la salut d'un individu està per sota d'aquest màxim, els AVAQ s'acumulen a una taxa de menys d'1 per any. On estar mort s'associa amb 0 AVAQ. Els AVAQ es poden utilitzar per informar decisions personals, avaluar programes de salut i establir prioritats per a futurs programes.

## Referències

* ↑ «Judging whether public health interventions offer value for money». National Institute for Health and Care Excellence, 01-09-2013.
* ↑ «Glossary». National Institute for Health and Care Excellence.
* ↑ Weinstein, Milton C.; Torrance, George; McGuire, Alistair «QALYs: The Basics». Value in Health, 12, 2009, pàg. S5–S9. DOI: 10.1111/j.1524-4733.2009.00515.x. ISSN: 10983015.

## Vegeu també

* Anys de vida ajustats per discapacitat (AVAD)
# Eleccions legislatives portugueses de 2005

Les Eleccions legislatives portugueses de 2005 se celebraren el 20 de febrer i suposaren una victòria per majoria relativa del PS de José Sócrates, qui fou nomenat pel President de la República Primer Ministre de Portugal.

## Antecedents

Amb les eleccions del 2002, José Manuel Durão Barroso, del Partit Socialdemòcrata, va esdevenir Primer Ministre, càrrec que va deixar el 2004 per assumir la presidència de la Comissió Europea, essent substituït per Pedro Santana Lopes. Després de cinc mesos d'inestabilitat, el president Jorge Sampaio va decidir dissoldre el Parlament i convocar noves eleccions. No obstant això, el primer ministre va anunciar la dimissió del govern l'11 de desembre, en una acció sense cap efecte pràctic.

## Resultats

| Partit | vots | diputats | % |
| PS | 2.588.312 | 121 | ' ' |
| PPD/PSD | 1.653.425 | 75 | ' ' |
| PCP-PEV | 433.369 | 14 | ' ' |
| CDS-PP | 416.415 | 12 | ' ' |
| BE | 364.971 | 8 | ' ' |
| PCTP/MRPP | 48.186 | 0 | ' ' |
| PND | 40.358 | 0 | ' ' |
| PH | 17.056 | 0 | ' ' |
| PNR | 9.374 | 0 | ' ' |
| POUS | 5.535 | 0 | ' ' |
| PDA | 1.618 | 0 | ' ' |
| Vots en Blanc | 103.537 | - | ' ' |
| Vots Nuls | 65.515 | - | ' ' |
| Participació | 5.747.834 | 230 | ' ' |

## Referències

* ↑ «Resultados Eleitorais» (en portuguès de Portugal). [Consulta: 30 setembre 2023].
* ↑ Melo, Eduardo. «José Sócrates: "Amigos e camaradas... conseguimos!"» (en portuguès). Público, 20-02-2005. [Consulta: 30 setembre 2023].
* ↑ «El president de Portugal encarrega formar govern al centredreta i no avançarà eleccions». CCMA, 10-07-2004. [Consulta: 28 maig 2024].
* ↑ «El presidente de Portugal disuelve el Parlamento y adelanta las elecciones» (en castellà). Cadena SER, 30-11-2004. [Consulta: 28 maig 2024].

## Enllaços externs

* (portuguès) Comissão Nacional de Eleições Arxivat 2011-09-18 a Wayback Machine..
# Torre Rufina

La Torre Rufina és una antiga fortificació, molt modificada i que ha perdut qualsevol valor defensiu, emmarcada avui dia entre el Carrer dels Alemanys i la Plaça de Sant Domènec del Barri Vell de Girona.
El seu nom podria venir d'un prefecte romà del s. III dC dit Rufí. L'estructura exterior actual és del s. XI per reforçar la ciutat de cara a Almansor. El 1190 el Capítol adquireix l'illa cases.
És una torre de força alçada, de secció quadrada. Base atalussada de pedra poc treballada. Té algunes obertures: dos balcons i una finestra. La torre es clou amb ràfec de teules. Pel costat de la pujada als Alemanys hi ha la porta que dona nom a la torre i que és d'origen romà, i que conserva, al seu interior, tota la portalada romana. Al seu costat hi ha un llenç de pedres sorrenques romanes (unes 9 o 10 filades de diferents mides). Aquestes filades es reparteixen i en un tors més llarg, pel costat de la plaça i com continuació de la torre. Actualment està unida a Can Porcalla.

## Notes

* 1 2 Text importat de: «Torre Rufina». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural. Llicència CC-0 [Importat: 28 febrer 2015] (Vegeu l'avís legal per a reutilitzacions).
# Alfi Flavus

* No s'ha de confondre amb Gai Alfi Flavus.
Alfi Flavus (llatí: Alfius Flavus) va ser un retòric romà del temps d'August i Tiberi, deixeble de Luci Cesti Pius.
A la seva escola hi va estudiar Sèneca el vell que havia arribat a Roma feia poc des de Còrdova. Era considerat un jove prodigi i abans de prendre la toga viril ja feia discursos. El seu mestre Cesti deia d'ell que el seu talent era massa precoç per ser permanent. De més gran va caure en l'autocomplaença però no va deixar mai de tenir oients, encara que havia anat perdent el seu talent. Va practicar la poesia, la filosofia natural i la història.

## Referències

* ↑ Smith, Willam (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 174-175.
# Fruela de Cantàbria

Fruela de Cantàbria o Fruela Pérez (? - ca. 758) va ser el segon fill del duc Pere de Cantàbria i germà del rei Alfons I d'Astúries. Va ser el pare dels reis Aureli i Beremund I.

## Biografia

Segons les versions Rotense i Sebastianense de la Crònica d'Alfons III, va acompanyar el seu germà, el rei Alfons, en las incursions contra els invasors musulmans, aconseguint ocupar diferents ciutats, incloent Lugo, Tui, Porto, Braga, Viseu, Chaves, Ledesma i molts altres llocs.

## Descendència

Va ser el pare de:
* Beremund I d'Astúries, pare de Ramir I.
* Aureli I d'Astúries.
* Una filla, de nom desconegut, que va contraure matrimoni amb un alabès que es deia Lope. Van ser els pares de la reina Múnia d'Àlaba, la esposa del rei Fruela I d'Astúries.

## Notes

* ↑ El nom de la seva esposa no consta en la documentació. Podria ser, segons una hipòtesi de Christian Settipani, una tia d'Oriol d'Aragó, possiblement filla d'un Aureli, nebot distant del sant Eparqui. Això explicaria l'origen del nom del seu fill d'Aureli, tot i que simplement sigui un atestat de l'origen hispanoromà de Pedro de Cantàbria.

## Referències

* 1 2 3 Martínez Díez, 2004, p. 108.
* ↑ Besga Marroquí, 2000, p. 190.
* ↑ Martínez Díez, 2004, p. 82-83.
* ↑ Settipani, 2004, p. 121.
* ↑ Martínez Díez, 2004, p. 102.

## Bibliografia

* Besga Marroquín, Armando. Orígenes hispanogodos del Reino de Asturias. Oviedo: Real Instituto de Estudios Asturianos, 2000. ISBN 84-8964-541-8.
* Martínez Díez, Gonzalo. El Condado de Castilla (711-1038). La historia frente a la leyenda. Valladolid: Junta de Castilla y León, 2004. ISBN 84-9718-275-8.
* Settipani, Christian. La noblesse du Midi carolingien: etúdes sur quelques grands familles d'Acquitaine et du Languedoc du IXe au XIe siècle, Toulousain, Perigord, Limousin, Poitou, Auvergne (en francès). Oxford: Oxford Unit for Prosopographical Research, 2004. ISBN 9781900934046.
# Bolxie Sxerbinitxi

Bolxie Sxerbinitxi (en rus: Большие Щербиничи) és un poble de l'óblast de Briansk, a Rússia, segons el cens del 2010 tenia 356 habitants. Pertany al districte de Zlinka.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Apawiya

Apawiya fou una ciutat hitita d'Arzawa, propera al territori de Millawanda. Des d'aquesta ciutat Hattusilis III va fer la seva entrada a Millawanda a la part final del seu regnat quan acabava de sotmetre la revolta de Piyama-radu.

## Referències

* ↑ Gastineau, Bob «Ephesus was called Apasa or Apawiya by the Hittites - Bronze age towns» (en anglès). Bronze age towns. Arxivat de l'original el 2018-10-15 [Consulta: 14 octubre 2018]. Arxivat 2018-10-15 a Wayback Machine.
# Delbert McClinton

Delbert McClinton (Lubbock, Texas, EUA, 4 de novembre de 2020) és un compositor i intèrpret estatunidenc de blues i country, el qual a més de cantar, també toca fins a tres instruments en les seves peces musicals.

## Guardons

| Any | Premi | Àlbum | Categoria | Ref |
| 2020 | Grammy | Tall, Dark, and Handsome | Millor àlbum de blues tradicional | |

## Referències

* ↑ «One Of The Fortunate Few: Delbert McClinton Brings Everybody Together» (en anglès), 23-04-2018.
# Eleccions legislatives portugueses de 1991

Les eleccions legislatives portugueses de 1991 es van celebrar el 6 d'octubre, i com a les de 1985 i 1987, va vèncer el partit de centredreta PSD, liderat per Aníbal Cavaco Silva, que renovà el seu mandat com a Primer Ministre de Portugal. Novament amb majoria absoluta a l'Assemblea de la República Portuguesa.

## Resultados

| Partit | vots | Diputats | % |
| PPD/PSD | 2.902.351 | 135 | ' ' |
| PS | 1.670.758 | 72 | ' ' |
| PCP-PEV | 504.583 | 17 | ' ' |
| CDS | 254.317 | 5 | ' ' |
| PSN | 96.096 | 1 | ' ' |
| PSR | 64.159 | 0 | ' ' |
| PCTP/MRPP | 48.542 | 0 | ' ' |
| PRD | 35.077 | 0 | ' ' |
| PPM | 25.216 | 0 | ' ' |
| PDA | 10.842 | 0 | ' ' |
| FER | 6.661 | 0 | ' ' |
| UDP | 6.157 | 0 | ' ' |
| Vots en Blanc | 47.652 | - | ' ' |
| Vots Nuls | 63.020 | - | ' ' |
| Participació | 5.735.431 | 230 | ' ' |

## Enllaços externs

* (portuguès) Comissão Nacional de Eleições Arxivat 2011-09-18 a Wayback Machine..
# Torre Roseta

La Torre Roseta és un mas senyorial a mig camí dels nuclis de Quart i Fornells de la Selva en el que hi destaca una torre de defensa, actualment al centre del conjunt edificat, si bé que probablement en origen adossada a l'edifici principal. La finca és propietat de la família Sentmenat, marquesos de Castelldosrius. El nom de Torre Roseta o Mas de les Rosetes prové d'un escut nobiliari amb tres roses; el nom de Can Ribes procedeix de la família Ribes, antics masovers com a mínim des de finals del segle xvii i fins al present.
L'edifici data del segle xiv malgrat hi ha intervencions i afegits posteriors evidenciats pels motius ornamentals de diversos estils (renaixentista i barroc). La documentació que es conserva són, bàsicament, capítols matrimonials de la família Ribes, masovers de la casa fins als nostres dies. El manuscrit més antic data de l'any 1690. Si bé és probable un origen anterior, la major part de les estructures visibles semblen ser originàries d'entre els segles XIV i XVI. També presenta destacades reformes posteriors, d'entre els segles xvi i xviii, com són diverses ornamentacions renaixentistes i una porta barroca. L'edifici és organitzat al voltant d'un pati central quadrat i a la façana principal hi destaquen tres finestres d'arc conopial i el portal d'arc de mig punt adovellat. A l'interior de l'edifici també diversos arcs escarsers, propis de les reformes d'època moderna.
Destaquen els elements de caràcter defensiu, molt emmascarats per modificacions posteriors, però evident a partir de les restes conservades. Pràcticament tot el perímetre del casal hauria disposat de merlets de mantellet, visibles especialment a la façana nord, on en romanen 9, i també a les façanes est i oest, on se'n mantenen visibles 3 i 2 respectivament. A l'extrem sud de la façana nord un dels buits entre merlets és ocupat per una lladronera d'obra de maons, que protegeix una porta gòtica de permòdols, situada a la planta baixa. També cal destacar la major part de finestres, algunes d'elles espitllerades, com per exemple les tres finestres d'arc conopial de la façana principal o a les encarades al pati interior.
La torre és de planta quadrada, de tres pisos, aproximadament de 5 metres de costat, amb finestres gòtiques, de llinda plana i espitllerades, que donen al pati interior, on també, al primer pis, hi ha una porta gòtica. La resta del parament de la torre està arrebossat, sense poder-se observar possibles elements defensius.

## Notes

* 1 2 3 4 «MAS LES ROSETES - CAN RIBES». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 abril 2017].
# Alfi Avit

Alfi Avit (en llatí Alphius Avitus) va ser un poeta romà que va florir sota els emperadors August i Tiberi.
Podria ser la mateixa persona que Alfi Flau (Alfius Flavus), deixeble de Cesti (Cestius) i contemporani de Sèneca. I també el mateix que cita Plini amb el nom de Flavi Alfi, i diu que va escriure una història sobre els dofins. Vossius diu que segurament el seu nom havia de ser Flavus Alfius Avitus, però és incert.
Terencià Maure diu que va escriure una obra sobre personatges il·lustres en dímetres iàmbics, en diversos llibres. Priscià de Cesarea cita vuit línies del llibre segon d'aquesta obra.

## Referències

* ↑ [https://quod.lib.umich.edu/m/moa/ACL3129.0001.001/449?rgn=full+text;view=image;q1=AvitusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 434-435. ]
# Nuskhí

Nuskhí (en rus: Нусхи) és un poble (un possiólok) del krai de Khabàrovsk, a Rússia, que el 2012 tenia 9 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Belinski

Belinski - Белинский (rus) - és una ciutat de l'óblast de Penza, a Rússia.

## Geografia

Belinski es troba a 109 km al sud-est de Penza.

## Història

L'origen de la vila es remunta a la fundació d'un poble el 1713. El 1780 la vila rebé l'estatus de ciutat amb el nom de Txembar. Fou reanomenada Belinski el 1948 en honor del crític literari Vissarion Belinski.
# Delaware (Ohio)

Delaware és una població dels Estats Units a l'estat d'Ohio. Segons el cens del 2000 tenia 25.246 habitants.

## Demografia

Segons el cens del 2000, Delaware tenia 25.243 habitants, 9.520 habitatges, i 6.359 famílies. La densitat de població era de 649,8 habitants/km².
Dels 9.520 habitatges en un 34,7% hi vivien nens de menys de 18 anys, en un 52,1% hi vivien parelles casades, en un 11,1% dones solteres, i en un 33,2% no eren unitats familiars. En el 26,9% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,7% tenia menys de 18 anys, un 14,5% entre 18 i 24, un 31% entre 25 i 44, un 18,9% de 45 a 60 i un 10,9% 65 anys o més.
L'edat mediana era de 32 anys. Per cada 100 dones de 18 o més anys hi havia 87,5 homes.
La renda mediana per habitatge era de 46.030 $ i la renda mediana per família de 54.463 $. Els homes tenien una renda mediana de 33.308 $ mentre que les dones 23.668 $. La renda per capita de la població era de 20.633 $. Aproximadament el 6,8% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Frank Sherwood Rowland (1937-2012), químic, Premi Nobel de Química de l'any 1995.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Delaware». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Delaware». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].